ఎస్. అబ్దుల్ నజీర్

సయ్యద్ అబ్దుల్ నజీర్ (జననం 1958 జనవరి 5) భారతదేశ సుప్రీంకోర్టు మాజీ న్యాయమూర్తి, కర్ణాటక హైకోర్టు మాజీ న్యాయమూర్తి. అతను 2023 ఫిబ్రవరి 12న ఆంధ్రప్రదేశ్‌ గవర్నర్‌గా నియమితుడయ్యాడు.

జననం, విద్యాభాస్యం
జస్టిస్‌ అబ్దుల్‌ నజీర్‌ 1958 జనవరి 5న కర్ణాటకలోని బెలువాయిలో జన్మించాడు. అతను మంగళూరులో న్యాయవిద్య పూర్తి చేశాడు.

వృత్తి జీవితం
అబ్దుల్ న‌జీర్ 1983లో న్యాయ‌వాదిగా క‌ర్నాట‌క హైకోర్టులో ప్రాక్టీస్ మొద‌లుపెట్టి 2003లో క‌ర్నాట‌క హైకోర్టు అద‌న‌పు న్యాయ‌మూర్తిగా నియ‌మితుల‌య్యాడు. ఆ తరువాత అతను హైకోర్టు న్యాయ‌మూర్తిగా కూడా బాధ్య‌త‌లు నిర్వహించి 2017లో సుప్రీంకోర్టు న్యాయ‌మూర్తిగా ప‌దోన్న‌తి అందుకున్నాడు. 

జస్టిస్ నజీర్ త్రిపుల్ తలాక్ చెల్లదంటూ 2017లో తీర్పు వెలువరించిన ధర్మాసనంలో, నోట్ల రద్దు చట్టబద్ధమని ప్రకటించిన సుప్రీం ధర్మాసనంలో, 2019లో అయోధ్య రామమందిరంపై తీర్పు వెలువరించిన రాజ్యంగ ధర్మాసనంలో  సభ్యుడిగా ఉన్నాడు. జస్టిస్ నజీర్ 2023 జ‌న‌వ‌రి 4న ప‌ద‌వీ విర‌మ‌ణ పొందాడు.

ఆంధ్రప్రదేశ్ గవర్నరుగా నియామకం 
2023 ఫిబ్రవరి 12న బిశ్వభూషణ్ హరిచందన్ స్థానంలో ఎస్. అబ్దుల్ నజీర్ ఆంధ్రప్రదేశ్ 24వ గవర్నర్‌గా భారత రాష్ట్రపతి నియమించారు.

మూలాలు

ఆంధ్రప్రదేశ్ గవర్నర్లు
1958 జననాలు